pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ที่ประชุม สทนช.เห็นชอบการจัดทำระบบคาดการณ์ลดความเสี่ยงการเกิดอุทกภัยช่วงมรสุมในพื้นที่ต่าง ๆ
วันพฤหัสบดีที่ 3 พฤษภาคม 2561
ที่ประชุม สทนช.เห็นชอบการจัดทําระบบคาดการณ์ลดความเสี่ยงการเกิดอุทกภัยช่วงมรสุมในพื้นที่ต่าง ๆ
รอง นรม.ฉัตรชัยฯ เป็นประธานการประชุมคณะอนุกรรมการวิเคราะห์ติดตามสถานการณ์และการบริหารจัดการทรัพยากรน้ํา ครั้งที่ 1/2561
วันนี้ (3 พฤษภาคม 2561) เวลา 09.00 น. ณ ห้องประชุมศูนย์ปฏิบัติการน้ําอัจฉริยะ ชั้น 3 อาคาร 99 ปี หม่อมหลวงชูชาติ กําภู กรมชลประทาน ถนนสามเสน กรุงเทพฯ พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะอนุกรรมการวิเคราะห์ติดตามสถานการณ์และการบริหารจัดการทรัพยากรน้ํา ครั้งที่ 1/2561 จัดโดยสํานักงานทรัพยากรน้ําแห่งชาติ (สทนช.)
ที่ประชุมแห็นชอบให้จัดทําระบบคาดการณ์ โดยรวบรวมข้อมูลจากทุกหน่วยงานมาวิเคราะห์ เช่นปริมาณน้ําฝน ข้อมูลน้ําท่า ข้อมูลน้ําในแหล่งกักเก็บน้ําต่างๆ โดยเฉพาะพื้นที่เสี่ยง ซึ่งได้มีการประเมินพื้นที่ที่มีความเสี่ยงต่อการเกิด อุทุกภัยตามอิทธิพลของมรสุมในแต่ละช่วงเดือน
พร้อมกันนี้ รองนายกรัฐมนตรีได้มอบหมายให้น่วยงานที่เกี่ยวข้องเร่งดําเนินการใน 4 มาตราการหลักรองรับสถานการณ์ล่วงหน้า คือ 1) การบริหารจัดการน้ําในเขื่อนต่าง ๆให้เหมาะสมและสามารถรองรับปริมาณฝนในช่วงฤดูฝนได้ ซึ่งเบื้องต้นพบว่ามีปริมาณน้ําเก็บกักเฉลี่ย 63% ของความจุอ่างและให้พิจารณาจัดตั้งอาสาสมัครเฝ้าระวังอ่างเก็บน้ําขนาดเล็ก 2) การชี้แจงทําความเข้าใจกับเกษตรกรและประชาชนในพื้นที่ลุ่มต่ําภาคกลาง13 ทุ่งสามารถรองรับน้ําได้รวม 2,050 ล้าน ลบ.ม แบ่งเป็น ลุ่มน้ําเจ้าพระยาตอนบนพื้นที่ทุ่งบางระกํา 3.82 แสนไร่ซึ่งเกษตรกรเริ่มเพราะปลูกไปตั้งแต่ 1เมษายน 2561 และจะเก็บเกี่ยวแล้วเสร็จก่อนเดือนสิงหาคม โดยจะรับน้ําเข้าทุ่งประมาณกลางเดือนสิงหาคมหน่วงน้ําได้ 550 ล้าน ลบ.ม. และลุ่มน้ําเจ้าพระยาตอนล่างจํานวน 12 ทุ่ง พื้นที่ 1.15 ล้านไร่ เริ่มเพาะปลูก 1 พฤษภาคม 2561 เก็บเกี่ยวแล้วเสร็จประมาณ 15 กันยายน 2561 เริ่มรับน้ําเข้าทุ่งระหว่าง 20 กันยายน -20 ตุลาคม 2561 สามารถหน่วงน้ําได้ 1,500 ล้าน ลบ.ม. โดยเน้นย้ําให้นําประเด็นปัญหาและอุปสรรคจากการดําเนินการในปีที่ผ่านมามาพิจารณาดําเนินการปรับปรุงให้มีประสิทธิภาพมากขึ้น 3) การสํารวจสิ่งก่อสร้างและอุปสรรคที่กีดขวางทางน้ําและแผนรองรับให้แล้วเสร็จก่อนฤดูน้ําหลาก และ 4) สํารวจและเตรียมพร้อมอุปกรณ์ เครื่องจักรเครื่องมือ เครื่องสูบน้ําและเรือให้พร้อมใช้งาน โดยร่วมกันบูรณาการช่วยเหลือและบรรเทาผลกระทบกรณีเกิดภัยโดยเฉพาะในพื้นที่เสี่ยงข้างต้น และมอบหมายให้สํานักงานทรัพยากรน้ํา (สทนช.)เฝ้าติดตามสถานการณ์น้ํา และรายงานการดําเนินงานของแต่ละแผนงานอย่างใกล้ชิดอีกด้วย
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลส่งเสริมการลงทุนในระเบียงเศรษฐกิจพิเศษ
วันศุกร์ที่ 21 เมษายน 2560
รัฐบาลส่งเสริมการลงทุนในระเบียงเศรษฐกิจพิเศษ
รัฐบาลมีมาตรการเพื่อส่งเสริมการลงทุนในอุตสาหกรรมเป้าหมาย ในพื้นที่พัฒนาเศรษฐกิจพิเศษ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการส่งเสริมการลงทุนในพื้นที่ระเบียงเศรษฐกิจพิเศษ ซึ่งครอบคลุมพื้นที่ จ.ฉะเชิงเทรา ชลบุรี และระยอง โดยกําหนดกลุ่มอุตสาหกรรมที่จะให้การส่งเสริม ได้แก่ ยานยนต์สมัยใหม่ อิเล็กทรอนิกส์อัจฉริยะ การท่องเที่ยวกลุ่มรายได้ดีและเชิงสุขภาพ การแปรรูปอาหาร เครื่องจักรอัตโนมัติและหุ่นยนต์ การบิน เคมีชีวภาพและปิโตรเคมีที่เป็นมิตรสิ่งแวดล้อม ดิจิทัล และการแพทย์ครบวงจร รวมถึงกิจการที่สนับสนุนการพัฒนาระเบียงเศรษฐกิจ โดยหลังจากสิทธิในการยกเว้นภาษีเงินได้นิติบุคคลสิ้นสุดลงแล้ว ให้ลดหย่อนภาษีเงินได้นิติบุคคลร้อยละ 50 เป็นเวลา 5 ปี โดยจะต้องยื่นขอรับการส่งเสริมการลงทุนได้ภายในปี 2560 สําหรับผู้ที่สนใจให้ตรวจสอบรายชื่อกิจการที่เข้าข่ายได้รับการส่งเสริมได้ที่ www.boi.go.th
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ รับฟังแนวทางการดำเนินงานและเยี่ยมชมศูนย์ปฏิรูปอุตสาหกรรม (ITC) จ.เชียงใหม่
วันอาทิตย์ที่ 25 กุมภาพันธ์ 2561
รัฐมนตรีช่วย ก.อุตฯ รับฟังแนวทางการดําเนินงานและเยี่ยมชมศูนย์ปฏิรูปอุตสาหกรรม (ITC) จ.เชียงใหม่
รัฐมนตรีช่วย ก.อุตฯ รับฟังแนวทางการดําเนินงานและเยี่ยมชมศูนย์ปฏิรูปอุตสาหกรรม (ITC) จ.เชียงใหม่
วันนี้ (24 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เยี่ยมชมและรับฟังแนวทางการดําเนินงานศูนย์ปฏิรูปอุตสาหกรรม (Industry Transformation Center : ITC) ณ ศูนย์ส่งเสริมอุตสาหกรรมภาคที่ 1 ถนนทุ่งโฮเต็ล จังหวัดเชียงใหม่ โดยมีนายพรเทพ การศัพท์ ผู้ตรวจราชการกระทรวงอุตสาหกรรม นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ นายวรมิตร ครุฑโต รองกรรมการผู้จัดการธนาคารวิสาหกิจขนาดกลางและขนาดย่อมแห่งประเทศไทย นายวชิระ แก้วกอ ผู้อํานวยการกลุ่มงานข้อมูลและสถานการณ์ สํานักงานส่งเสริมวิสาหกิจขนาดกลางและขนาดย่อม ร่วมรับฟัง และมีนายภาสกร ชัยรัตน์ ผู้อํานวยการศูนย์ส่งเสริมอุตสาหกรรมภาคที่ 1บรรยายแนวทางการดําเนินงาน
โดยศูนย์ ITC เชียงใหม่ จะเน้นการพัฒนาอุตสาหกรรมสร้างสรรค์ อุตสาหกรรมเกษตรแปรรูป การทํางานร่วมกับเครือข่ายในพื้นที่ไม่ว่าจะเป็นมหาวิทยาลัย ผู้ประกอบการเอสเอ็มอี และผู้ประกอบการรายใหญ่ในพื้นที่ นับจากเปิดศูนย์ ITC เมื่อวันที่ 2 ธันวาคม 2560 มีผู้ประกอบการเอสเอ็มอีมาใช้บริการจํานวนมาก ไม่ว่าจะเป็นการขอคําแนะนําในการดําเนินธุรกิจ การใช้บริการเครื่องอบแห้ง การออกแบบบรรจุภัณฑ์ #prmoi #กระทรวงอุตสาหกรรม #prindustry #อุตสาหกรรสร้างสรรค์
รัฐบาลไทย-ข่าวทำเนียบรัฐบาล-เทคนิคการล้างมือ
วันเสาร์ที่ 14 มีนาคม 2563
เทคนิคการล้างมือ
ป้องกันไวรัสโควิด-19
เทคนิคการล้างมือป้องกันไวรัสโควิด-19
รัฐบาลไทย-ข่าวทำเนียบรัฐบาล-กระทรวงกลาโหมขอเชิญชวนชาวไทยทุกคน ร่วมเป็นเจ้าภาพที่ดี
วันจันทร์ที่ 11 พฤศจิกายน 2562
กระทรวงกลาโหมขอเชิญชวนชาวไทยทุกคน ร่วมเป็นเจ้าภาพที่ดี
ในการประชุมรัฐมนตรีกลาโหมอาเซียนอย่างไม่เป็นทางการ และการประชุมรัฐมนตรีกลาโหมอาเซียน กับรัฐมนตรีกลาโหมประเทศคู่เจรจา ครั้งที่ 6  ในวันที่ 16-19 พ.ย.62 ณ กรุงเทพมหานคร
รัฐบาลไทย-ข่าวทำเนียบรัฐบาล-31 สิงหาคม 2563 สิ้นสุดการขยายเวลาการยื่นแบบ ภ.ง.ด.90 ภ.ง.ด.91 ปีภาษี 2562 ผ่านทางอินเทอร์เน็ต และสำนักงานสรรพากรพื้นที่สาขา
วันเสาร์ที่ 8 สิงหาคม 2563
31 สิงหาคม 2563 สิ้นสุดการขยายเวลาการยื่นแบบ ภ.ง.ด.90 ภ.ง.ด.91 ปีภาษี 2562 ผ่านทางอินเทอร์เน็ต และสํานักงานสรรพากรพื้นที่สาขา
กรมสรรพากรขอเชิญผู้มีเงินได้ที่ยังไม่ได้ยื่นแบบ ภ.ง.ด.90 ภ.ง.ด.91 อีกกว่า 2 ล้านราย ยื่นแบบ ภายใน 31 สิงหาคม 2563 แนะให้ยื่นแบบฯ ผ่านทางอินเทอร์เน็ต สะดวก ง่าย ได้ทั้งจ่ายและผ่อนชําระภาษี ส่วนผู้ที่ขอคืนภาษีแนะนําให้สมัครพร้อมเพย์ได้ภาษีคืนเร็ว
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กรมสรรพากร ห่วงใยความปลอดภัยของผู้เสียภาษี เพื่อผ่อนคลายความกังวลจากภาระการเดินทางของผู้เสียภาษี จากมาตรการป้องกันการแพร่ระบาดในหลายพื้นที่ โดยสนับสนุนให้ยื่นแบบภาษีเงินได้บุคคลธรรมดาผ่านทางอินเทอร์เน็ต และได้มีการขยายเวลาการยื่นแบบแสดงรายการภาษีเงินได้บุคคลธรรมดา (ภ.ง.ด.90/91) ปีภาษี 2562 ไปจนถึงวันที่ 31 สิงหาคม 2563 โดยจากข้อมูลจํานวนผู้ยื่นแบบในปีภาษี 2562 ตั้งแต่วันที่ 1 มกราคม ถึง 2 สิงหาคม 2563 มีผู้ยื่นแบบแล้ว รวมกว่า 9.57 ล้านราย ซึ่งยังมีผู้เสียภาษีอีกประมาณกว่า 2 ล้านราย ที่ยังไม่ได้ยื่นแบบแสดงรายการ (สถิติของจํานวนผู้ยื่นแบบ (ภ.ง.ด.90/91) ในปีภาษี 2561 ที่ผ่านมา รวม 11.57 ล้านราย) จึงขอให้ผู้ที่มีเงินได้ถึงเกณฑ์ตามที่กฎหมายกําหนดยื่นแบบแสดงรายการภายในกําหนดเวลาดังกล่าว โดยแนะนําให้ยื่นแบบฯ ผ่านระบบอิเล็กทรอนิกส์ได้ที่เว็บไซต์กรมสรรพากร www.rd.go.th หรือจะยื่นผ่าน RD Smart Tax Application ทางโทรศัพท์มือถือเฉพาะแบบภ.ง.ด. 91 (กรณีไม่นําเงินได้ของคู่สมรสมายื่นรวม) ก็จะช่วยประหยัดเวลาการยื่นแบบฯ และได้รับคืนภาษีเร็วขึ้น เข้ากับรูปแบบวิถีชีวิตใหม่ "New Normal"”
โฆษกกรมสรรพากร กล่าวเพิ่มเติมว่า “ผู้เสียภาษีสามารถตรวจสอบสิทธิลดหย่อนต่างๆ เช่น เงินบริจาค (e – Donation) เงินสมทบกองทุนประกันสังคม เงินสะสมเข้ากองทุนบําเหน็จบํานาญข้าราชการ (กบข.) เบี้ยประกันสุขภาพ ได้ง่ายๆ ผ่านระบบ My Tax Account ที่เว็บไซต์กรมสรรพากร www.rd.go.th”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-คณะผู้แทนจากบริษัท Fitch Rating เข้าเยี่ยมคารวะรองนายกรัฐมนตรี
วันพฤหัสบดีที่ 12 ตุลาคม 2560
คณะผู้แทนจากบริษัท Fitch Rating เข้าเยี่ยมคารวะรองนายกรัฐมนตรี
คณะผู้แทนจากบริษัท Fitch Rating เข้าเยี่ยมคารวะรองนายกรัฐมนตรี
วันนี้ (12 ตุลาคม 2560) เวลา 13.30 น. นาย Mark Oline กรรมการผู้จัดการใหญ่และหัวหน้าฝ่ายบริหารธุรกิจและธุรกิจต่างประเทศ บริษัท Fitch Rating เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรองของรองนายกรัฐมนตรี ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รองนายกรัฐมนตรีกล่าวต้อนรับนาย Mark Oline กรรมการผู้จัดการใหญ่และหัวหน้าฝ่ายบริหารธุรกิจและธุรกิจต่างประเทศ บริษัท Fitch Rating ในโอกาสเดินทางเยือนไทย และยินดีที่ได้พบกับคณะผู้แทนของบริษัทฯ ซึ่งคณะผู้แทนของบริษัทฯ แสดงความขอบคุณที่รองนายกรัฐมนตรีสละเวลามาพบในวันนี้
โอกาสนี้ รองนายกรัฐมนตรีเน้นย้ําถึงความมุ่งมั่นของรัฐบาลในการปฏิรูปประเทศอย่างรอบด้าน อาทิ ความมั่นคง เศรษฐกิจ และสังคม แต่ในด้านการศึกษา และสังคมผู้สูงอายุ จําเป็นต้องอาศัยเวลาในการปรับปรุง อย่างไรก็ดีรัฐบาลยินดีที่จะรับคําแนะนําจากบริษัทต่างประเทศ ทั้งนี้บริษัทฯ แสดงความประทับใจ และแสดงความเห็นว่าภูมิภาคอาเซียนเป็นภูมิภาคที่สําคัญของโลก มีการเติบโตทางเศรษฐกิจสูง และประเทศไทยก็มีความสําคัญอย่างมากในภูมิภาค ซึ่งบริษัทฯ พร้อมที่จะทํางานร่วมกับรัฐบาล เพื่อสนับสนุนให้ประเทศไทยสามารถพัฒนาได้ตามเป้าหมาย
รัฐบาลไทย-ข่าวทำเนียบรัฐบาล-สมอ. เปิดรับฟังความคิดเห็นผู้ที่เกี่ยวข้องกับมาตรฐานผลิตภัณฑ์อุตสาหกรรม เสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน
วันศุกร์ที่ 10 พฤศจิกายน 2560
สมอ. เปิดรับฟังความคิดเห็นผู้ที่เกี่ยวข้องกับมาตรฐานผลิตภัณฑ์อุตสาหกรรม เสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน
สมอ. เปิดรับฟังความคิดเห็นผู้ที่เกี่ยวข้องกับมาตรฐานผลิตภัณฑ์อุตสาหกรรมเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน
สํานักงานมาตรฐานผลิตภัณฑ์อุตสาหกรรม (สมอ.) เปิดรับฟังความคิดเห็นของผู้มีส่วนได้ส่วนเสีย หรือผู้มีผลประโยชน์เกี่ยวข้องกับการกําหนดให้มาตรฐานผลิตภัณฑ์อุตสาหกรรมเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน ต้องเป็นไปตามมาตรฐานก่อนตราพระราชกฤษฎีกาต่อไป
นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวว่า สมอ. เร่งเดินหน้าดําเนินการให้เสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน ต้องเป็นไปตามมาตรฐานเลขที่ มอก. 2721-2559 ภายหลังจาก กมอ. มีมติเห็นชอบให้มาตรฐานดังกล่าวเป็นมาตรฐานบังคับ โดยขณะนี้ สมอ. อยู่ระหว่างการเปิดรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้อง เพื่อนํามาประกอบการพิจารณาตราเป็นพระราชกฤษฎีกาบังคับใช้ต่อไป ซึ่งผู้ประสงค์จะแสดงความคิดเห็นสามารถเสนอข้อคิดเห็นพร้อมทั้งเหตุผล โดยระบุชื่อ ที่อยู่ ถึง สมอ. ภายใน 30 วันนับแต่วันที่ประกาศ (วันที่ 19 ตุลาคม 2560) โดยสามารถดูประกาศและรายละเอียดการกําหนดมาตรฐานดังกล่าวได้ที่ กองกฎหมาย สมอ. โทรศัพท์ 0 2202 3522 หรือ www.tisi.go.th ในหัวข้อประกาศมาตรฐานบังคับ
สมอ. กําหนดมาตรฐานผลิตภัณฑ์อุตสาหกรรมเสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน มาตรฐานเลขที่ มอก. 2721-2559 โดยอ้างอิงตามมาตรฐาน UN-R117 ซึ่งมีขั้นตอนการทดสอบหลายรายการ เช่น ทดสอบความยืดหยุ่นในการรับน้ําหนัก ทดสอบสมรรถนะน้ําหนักต่อความเร็วของยางล้อ การสึกของดอกยาง ทดสอบความร้อนกับความดันยาง เป็นต้น ทั้งนี้ เพื่อพัฒนาและยกระดับให้อุตสาหกรรมยางล้อในประเทศสามารถผลิตผลิตภัณฑ์ที่มีคุณภาพและความปลอดภัยเป็นที่ยอมรับในระดับสากล อันเป็นการเสริมสร้างศักยภาพผู้ประกอบการตามกลุ่มอุตสาหกรรมเป้าหมาย (S-Curve) ในการขับเคลื่อนภาคอุตสาหกรรมของประเทศสู่อุตสาหกรรม 4.0 และยังส่งเสริมให้มีการใช้ยางซึ่งจะช่วยเกษตรกรผู้ปลูกยางในทางอ้อม
เลขาธิการ สมอ. กล่าวเพิ่มเติมว่า การกําหนดมาตรฐานผลิตภัณฑ์อุตสาหกรรมเป็นหนึ่งในภารกิจหลักของ สมอ. เพื่อส่งเสริม สนับสนุน พัฒนาผลิตภัณฑ์ในประเทศให้มีคุณภาพเป็นที่ยอมรับ และเพิ่มขีดความสามารถในการแข่งขันของอุตสาหกรรมไทยในตลาดโลก รวมทั้งปกป้องคุ้มครองผู้บริโภคให้ได้รับความปลอดภัยจากการใช้สินค้าที่มีคุณภาพ โดยผู้ประกอบการและผู้ที่เกี่ยวข้องสามารถรับทราบการกําหนดมาตรฐานอย่างต่อเนื่อง และติดตามความเคลื่อนไหวด้านการมาตรฐานได้ที่ www.tisi.go.th หรือ www.facebook.com/tisiofficial
รัฐบาลไทย-ข่าวทำเนียบรัฐบาล-ปลัดกอบชัยฯ ร่วมเป็นเกียรติและกล่าวแสดงความยินดีในพิธีลงนามบันทึกความเข้าใจว่าด้วยความร่วมมือในการพัฒนาเหมืองหินปูน สู่ความยั่งยืน
วันอังคารที่ 9 มิถุนายน 2563
ปลัดกอบชัยฯ ร่วมเป็นเกียรติและกล่าวแสดงความยินดีในพิธีลงนามบันทึกความเข้าใจว่าด้วยความร่วมมือในการพัฒนาเหมืองหินปูน สู่ความยั่งยืน
นายกอบชัย สังสิทธิสวัสดิ์ ปลัดกระทรวงอุตสาหกรรม  ร่วมเป็นเกียรติและกล่าวแสดงความยินดีในพิธีลงนามบันทึกความเข้าใจว่าด้วยความร่วมมือในการพัฒนาเหมืองหินปูน สู่ความยั่งยืน ณ ห้องโถง อาคารเพชร ชั้น 1 กรมทรัพยากรธรณี
วันนี้ (9 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมเป็นเกียรติ
และกล่าวแสดงความยินดีในพิธีลงนามบันทึกความเข้าใจว่าด้วยความร่วมมือในการพัฒนาเหมืองหินปูน สู่ความยั่งยืน ระหว่าง บริษัท ปูนซีเมนต์นครหลวง จํากัด (มหาชน) และบริษัท ปูนซีเมนต์ไทย (แก่งคอย) จํากัด ซึ่งการบริหารจัดการแร่และการพัฒนาเหมืองหินปูนสู่ความยั่งยืน ในพื้นที่อําเภอแก่งคอย จังหวัดสระบุรี ครอบคลุมการทําเหมืองหินปูนที่เป็นมิตรต่อสิ่งแวดล้อม ซึ่งได้ดําเนินการตามหลักเศรษฐกิจหมุนเวียน สอดคล้องตามมาตรา 60 ของพระราชบัญญัติแร่ พ.ศ. 2560 ด้วยการใช้ทรัพยากรแร่ให้เกิดประโยชน์สูงสุด และการจัดการด้านความปลอดภัยตามเทคโนโลยีการทําเหมือง รวมทั้ง การจัดการด้านสิ่งแวดล้อมและการใช้ประโยชน์พื้นที่ภายหลังการทําเหมืองสิ้นสุดลง โดยมี นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ร่วมเป็นสักขีพยาน
ณ ห้องโถง อาคารเพชร ชั้น 1 กรมทรัพยากรธรณี
รัฐบาลไทย-ข่าวทำเนียบรัฐบาล-ทส.ร่วมพิธีบำเพ็ญกุศลและกิจกรรมน้อมรำลึก เนื่องในวันคล้ายวันสวรรคตพระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร
วันอาทิตย์ที่ 13 ตุลาคม 2562
ทส.ร่วมพิธีบําเพ็ญกุศลและกิจกรรมน้อมรําลึก เนื่องในวันคล้ายวันสวรรคตพระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร
ทส.ร่วมพิธีบําเพ็ญกุศลและกิจกรรมน้อมรําลึก
เนื่องในวันคล้ายวันสวรรคตพระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร
ทส.ร่วมพิธีบําเพ็ญกุศลและกิจกรรมน้อมรําลึก
เนื่องในวันคล้ายวันสวรรคตพระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร
วันที่ 13 ตุลาคม 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม  พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูงในสังกัดกระทรวงฯ  ร่วมพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดช มหาราชบรมนาถบพิตร ซึ่งรัฐบาลจัดขึ้น โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี โดยรัฐมนตรีว่าการกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงในสังกัด ตักบาตรข้าวสารอาหารแห้งแด่พระสงฆ์และสามเณร จํานวน 489 รูป และเวลา 08.30 น. ร่วมพิธีวางพวงมาลา ณ ท้องสนามหลวง เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อย่างหาที่สุดมิได้
รัฐบาลไทย-ข่าวทำเนียบรัฐบาล-รมว.พม. ลงพื้นที่ สวนลุมพินี-หัวลำโพง เตรียมที่พักสะอาด ปลอดภัย พร้อมอาหารฟรีช่วยคนไร้บ้านห่างไกลเชื้อโควิด-19 [กระทรวงการพัฒนาสังคมและความมั่นคงของมนุษย์]
วันจันทร์ที่ 6 เมษายน 2563
รมว.พม. ลงพื้นที่ สวนลุมพินี-หัวลําโพง เตรียมที่พักสะอาด ปลอดภัย พร้อมอาหารฟรีช่วยคนไร้บ้านห่างไกลเชื้อโควิด-19 [กระทรวงการพัฒนาสังคมและความมั่นคงของมนุษย์]
รมว.พม. ลงพื้นที่ สวนลุมพินี-หัวลําโพง เตรียมที่พักสะอาด ปลอดภัย พร้อมอาหารฟรีช่วยคนไร้บ้านห่างไกลเชื้อโควิด-19
วันนี้ (5 เม.ย. 63) เวลา 19.30 น. ที่บริเวณสถานีรถไฟหัวลําโพง กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการลงพื้นที่ช่วยเหลือคนไร้บ้านและผู้ใช้ชีวิตในที่สาธารณะบริเวณสวนลุมพินีและสถานีรถไฟหัวลําโพง เพื่อป้องกันการแพร่ระบาดของโรคติดเชื้อไวรัสโควิด-19 ว่า รัฐบาลมีความห่วงใยประชาชนทุกคน โดยไม่ทิ้งใครไว้ข้างหลัง ซึ่งขณะนี้สถานการณ์การแพร่ระบาดของโรคติดเชื้อไวรัสโควิด-19 มีความรุนแรงเพิ่มมากขึ้น ทําให้กระทรวง พม. มีความห่วงใยคนไร้บ้านและผู้ใช้ชีวิตในที่สาธารณะ ซึ่งมีจํานวนกว่า 1,000 คน ในพื้นที่ กทม. ทั้งนี้ กลุ่มคนดังกล่าวเป็นกลุ่มเปราะบางที่มีความเสี่ยงสูงต่อการติดเชื้อและการแพร่ระบาดของโรค ประกอบกับรัฐบาลประกาศเคอร์ฟิว หรือห้ามบุคคลออกนอกเคหะสถานทั่วประเทศในช่วงเวลาประมาณ 22.00 - 04.00 น. โดยมีผลบังคับใช้ตั้งแต่วันที่ 3 เม.ย. 2563 เป็นต้นมา ยิ่งส่งผลกระทบกลุ่มคนเหล่านี้ที่ไม่มีที่พักอาศัย
นายจุติ กล่าวต่ออีกว่า กระทรวง พม. โดยกรมพัฒนาสังคมและสวัสดิการ (พส.) ได้ออกมาตรการช่วยเหลือดูแลกลุ่มคนดังกล่าว และได้จัดสถานที่รองรับ 5 แห่ง ได้แก่ 1.บ้านมิตรไมตรี 4 มุมเมือง กรุงเทพมหานคร (อ่อนนุช) 2.บ้านมิตรไมตรี 4 มุมเมือง กรุงเทพมหานคร (ธนบุรี) 3.บ้านมิตรไมตรี 4 มุมเมือง กรุงเทพมหานคร (ดินแดง) 4.บ้านสร้างโอกาส ปทุมธานี และ 5.บ้านสร้างโอกาส ปากเกร็ด พร้อมทั้งมีอาหารครบ 3 มื้อ โดยไม่มีค่าใช้จ่ายแต่อย่างใด นอกจากนี้ สถานที่รองรับทั้ง 5 แห่ง จะมีเจ้าหน้าที่พูดคุยให้คําแนะนําปรึกษาเพื่อทําความเข้าใจ พร้อมแจ้งสิทธิประโยชน์เกี่ยวกับสวัสดิการสังคมต่างๆ จากรัฐ มีบริการทางการแพทย์ และการตรวจวัดอุณหภูมิร่างกายทั้งเช้าและเย็น ซึ่งได้รับความร่วมมือจากกระทรวงสาธารณสุข เพื่อความมั่นใจถึงความปลอดภัยและการปลอดเชื้อ โดยจะมีรถของกระทรวง พม. พร้อมรับส่งไปยังที่พักทั้ง 5 แห่ง ทั้งนี้ ในระยะยาว จะมีการสอนฝึกอาชีพ เพื่อให้มีรายได้ที่เพียงพอในการพึ่งพาตนเอง จะได้ไม่ต้องกลับมาใช้ชีวิตในพื้นที่สาธารณะอีก
นายจุติ กล่าวเพิ่มเติมว่า ตนได้พูดคุยกับคนไร้บ้านและผู้ใช้ชีวิตในที่สาธารณะทั้ง 2 แห่ง โดยสอบถามถึงปัญหาและความต้องการความช่วยเหลือ อีกทั้งมอบหน้ากากผ้า ชุดทําความสะอาดร่างกาย อาหาร และน้ําดื่ม โดยเฉพาะได้เชิญชวนให้เข้ามาใช้บริการในสถานที่รองรับทั้ง 5 แห่ง เพื่อแสดงความห่วงใยจากรัฐบาล ทั้งนี้ มีคนไร้บ้านและผู้ใช้ชีวิตในที่สาธารณะ จํานวน 12 คน แบ่งเป็น ชาย 10 คน และ หญิง 2 คน สมัครใจเข้ารับบริการที่บ้านมิตรไมตรี 4 มุมเมือง กรุงเทพมหานคร (อ่อนนุช) อย่างไรก็ตาม หากประชาชนพบเห็นคนไร้บ้านและผู้ใช้ชีวิตในที่สาธารณะ สามารถโทรแจ้ง ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-กระทรวงยุติธรรม จัดพิธีมอบเงินช่วยเหลือเยียวยา สร้างความเท่าเทียม ให้แก่ผู้เสียหายและจำเลยในคดีอาญากว่า ๑๓ ล้านบาท
วันอังคารที่ 1 ตุลาคม 2562
กระทรวงยุติธรรม จัดพิธีมอบเงินช่วยเหลือเยียวยา สร้างความเท่าเทียม ให้แก่ผู้เสียหายและจําเลยในคดีอาญากว่า ๑๓ ล้านบาท
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิด “โครงการคุ้มครองสิทธิ : เพื่อสร้างวิถีชีวิตแห่งความเท่าเทียม”
ในวันจันทร์ที่ ๓๐ กันยายน ๒๕๖๒ เวลา ๑๓.๓๐ น.
ณ ลานอเนกประสงค์ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานในพิธีเปิด “โครงการคุ้มครองสิทธิ : เพื่อสร้างวิถีชีวิตแห่งความเท่าเทียม”
โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายสมณ์ พรหมรส อธิบดีกรมคุ้มครองสิทธิและเสรีภาพ
พร้อมด้วยคณะผู้บริหารกระทรวงยุติธรรม สมาชิกสภาผู้แทนราษฎร
คณะกรรมการพิจารณาค่าตอบแทนฯ คณะกรรมการกองทุนยุติธรรม
คณะอนุกรรมการพิจารณาค่าตอบแทนฯ และหน่วยราชการที่เกี่ยวข้อง เข้าร่วม
ในโอกาสนี้ ได้มอบเงินช่วยเหลือเยียวยาแก่ผู้เสียหายและจําเลยในคดีอาญา จํานวน ๑๒ จังหวัด
ได้แก่ กรุงเทพมหานคร ปทุมธานี นนทบุรี พระนครศรีอยุธยา สระบุรี สมุทรสงคราม
สมุทรปราการ อ่างทอง นครนายก ราชบุรี สมุทรสาคร นครปฐม
และกรณีที่ประชาชนให้ความสนใจ อาทิ กรณีนายพอละจี หรือบิลลี่ รักจงเจริญ
และกรณีอื่น ๆ รวม ๒๑๗ ราย เป็นเงินทั้งสิ้น ๑๓,๔๕๕,๕๘๔.๓๙ บาท
อีกทั้งได้มีการจัดพิธีมอบเงินให้แก่ผู้เสียหายและจําเลยในคดีอาญา ณ สํานักงานยุติธรรมจังหวัดทั่วประเทศ
โดยมีการถ่ายทอดสดไปยังสํานักงานยุติธรรมจังหวัดทั่วประเทศผ่าน Video Conference
ทั้งนี้ กระทรวงยุติธรรม โดยกรมคุ้มครองสิทธิและเสรีภาพ ได้รับงบประมาณประจําปี จํานวน ๓๐๐ ล้านบาท
เพื่อเยียวยาให้แก่กลุ่มบุคคลดังกล่าว แต่งบประมาณที่ได้รับไม่เพียงพอต่อการช่วยเหลือเยียวยา
พลเอก ประยุทธ์ จันทร์โอชา นายกรัฐมนตรี จึงได้เห็นชอบให้ของบกลาง
และเมื่อวันที่ ๑๗ กันยายน ๒๕๖๒ คณะรัฐมนตรีได้อนุมัติงบกลางกรณีสํารองฉุกเฉิน
อีกจํานวน ๑๗๖,๗๘๘,๐๐๐ บาท เพื่อให้ความช่วยเหลือเยียวยาผู้เสียหายและจําเลยในคดีอาญา
ซึ่งการจัดพิธีมอบเงินช่วยเหลือเยียวยาแก่ผู้เสียหายและจําเลยในคดีอาญาให้แก่ประชาชนในพื้นที่ต่างๆ
ทั้งในส่วนกลางและส่วนภูมิภาค เพื่อเป็นการเผยแพร่ประชาสัมพันธ์ออกไปอย่างกว้างขวาง
เพื่อให้ประชาชนได้ทราบถึงสิทธิที่พึงได้รับตามกฎหมาย
และยังเป็นการชี้แนะช่องทางการให้บริการภารกิจคุ้มครองสิทธิและเสรีภาพของกระทรวงยุติธรรม
ผ่านสํานักงานยุติธรรมจังหวัดทั่วประเทศ ซึ่งได้มีการกระจายอํานาจการพิจารณาให้ความช่วยเหลือไปทั้ง ๗๖ จังหวัด
ให้เข้าถึงกระบวนการยุติธรรมได้อย่าง สะดวก รวดเร็วและเป็นธรรมอีกด้วย
รัฐบาลไทย-ข่าวทำเนียบรัฐบาล-นโยบายส่งเสริม SMEs รายย่อย ให้เข้าถึงแหล่งเงินทุน เติบโตอย่างเข้มแข็ง
วันจันทร์ที่ 28 ตุลาคม 2562
นโยบายส่งเสริม SMEs รายย่อย ให้เข้าถึงแหล่งเงินทุน เติบโตอย่างเข้มแข็ง
วันจันทร์ที่ 28 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดสรรเงินกองทุนส่งเสริมวิสาหกิจขนาดกลางและขนาดย่อม 10,000 ล้านบาท เพื่อสนับสนุน SMEs รายย่อยที่มีรายได้ไม่เกิน 50 ล้านบาทต่อปี ให้สามารถเข้าถึงแหล่งเงินทุน เสริมสภาพคล่อง และ SMEs กลุ่มธุรกิจท่องเที่ยวและบริการ ให้ปรับปรุงและขยายกิจการ โดยแบ่งเป็น 2 ประเภท คือ 1. บุคคลธรรมดา วงเงินกู้ไม่เกิน 500,000 บาท 2. นิติบุคคลหรือบุคคลธรรมดาที่จดทะเบียนภาษีมูลค่าเพิ่ม วงเงินกู้ไม่เกิน 1,000,000 บาท อัตราดอกเบี้ย 1 % ต่อปี ระยะเวลากู้ไม่เกิน 7 ปี และปลอดชําระคืนเงินต้นไม่เกิน 1 ปี เริ่มดําเนินการตั้งแต่เดือน พ.ย. 62 – ต.ค. 63 สอบถามข้อมูลเพิ่มเติมได้ที่ ธนาคารพัฒนา SMEs โทร. สายด่วน 1357
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.มนัญญา สละเงินส่วนตัว แรงน้ำใจ สหกรณ์เกษตรฯ มอบข้าว อ.ส.ค. มอบนม ร่วมทัพจัดส่งถุงยังชีพ 4 พันชุด แทนความห่วงใยในพื้นที่ 3 จว.ชายแดนใต้
วันศุกร์ที่ 17 เมษายน 2563
รมช.มนัญญา สละเงินส่วนตัว แรงน้ําใจ สหกรณ์เกษตรฯ มอบข้าว อ.ส.ค. มอบนม ร่วมทัพจัดส่งถุงยังชีพ 4 พันชุด แทนความห่วงใยในพื้นที่ 3 จว.ชายแดนใต้
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานในพิธีเปิดงาน “ส่งความห่วงใย ถึงพี่น้องไทยไทยใน 3 จังหวัดชายแดนใต้ สู้ภัยโควิด -19” พร้อมทั้งถ่ายทอดสัญญาณทางไกลผ่านระบบ Video Conference ณ ห้องประชุม กระทรวงเกษตรและสหกรณ์
รมช.มนัญญา สละเงินส่วนตัว แรงน้ําใจ สหกรณ์เกษตรฯ มอบข้าว อ.ส.ค. มอบนม ร่วมทัพจัดส่งถุงยังชีพ 4 พันชุด แทนความห่วงใยในพื้นที่ 3 จว.ชายแดนใต้
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมทั้งผู้บริหารกรมส่งเสริมสหกรณ์ กรมตรวจบัญชีสหกรณ์ กรมวิชาการเกษตร องค์การส่งเสริมกิจการโคนมแห่งประเทศไทย (อ.ส.ค.) ร่วมกันบรรจุเครื่องอุปโภคบริโภคซึ่งจําเป็นต่อการดํารงชีพ ซึ่งได้รับมอบจากขบวนการสหกรณ์ และสหกรณ์การเกษตร 4 แห่ง ร่วมกันบริจาคข้าวสารรวมจํานวนทั้งสิ้น 20 ตันได้แก่
⁃ สหกรณ์การเกษตรวิสัย จํากัด จังหวัดร้อยเอ็ด
⁃ สหกรณ์การเกษตรปักธงชัย จํากัด จังหวัดนครราชสีมา
⁃ สหกรณ์การเกษตรพรหมพิราม จํากัด จังหวัดพิษณุโลก และ
⁃ สหกรณ์การเกษตรเมืองอุตรดิตถ์ จํากัด จังหวัดอุตรดิตถ์
โดยการนี้รัฐมนตรีช่วยว่าการกระทรวงเกษตรและสหกรณ์ได้สละเงินส่วนตัว เพื่อจัดหาเครื่องอุปโภคบริโภคที่จําเป็นต่อการดํารงชีพ อาทิ น้ําตาลทราย ปลากระป๋อง บะหมี่กึ่งสําเร็จรูป น้ําหวานเข้มข้นเฮลบลูบอยด์ เกลือ อินทผาลัม หน้ากากผ้า และได้รับบริจาค นมไทย-เดนมาร์ค ของ อ.ส.ค. มาร่วมสมทบ ซึ่งได้บรรจุลงถุงยังชีพจํานวน 4,000 ชุด เพื่อนําไปแจกจ่ายให้กับพี่น้องสมาชิกสหกรณ์ในพื้นที่ 3 จังหวัดชายแดนภาคใต้กว่า 6,000 คน ที่ได้รับความเดือดร้อนหลังถูกสั่งปิดหมู่บ้าน 110 แห่ง ใน 21 อําเภอ เพื่อให้มีอาหารและของใช้ไว้ในช่วงระยะเก็บตัว เพื่อสกัดกั้นการแพร่ระบาดของโรคไวรัสโควิด – 19 ซึ่งเป็นพื้นที่เสี่ยงต่อการแพร่ระบาดเนื่องจากมีเขตชายแดนติดต่อกับประเทศมาเลเซีย และการถือศีลอดในช่วงเดือนรอมฎอนตั้งแต่วันที่ 24 หรือ 25 เมษายน ถึง 23 – 24 พฤษภาคม 2563 ที่จะถึงนี้ เป็นช่วงเวลาที่เข้าสู่เดือนรอมฎอนหรือเดือนศีลอดโดยจะดําเนินการส่งมอบไปยัง จังหวัดนราธิวาส ปัตตานี และยะลา โดยมีผู้ว่าราชการจังหวัด รองผู้ว่าราชการจังหวัด เจ้าหน้าที่สหกรณ์จังหวัด ตัวแทนสหกรณ์และกลุ่มเกษตรกรในพื้นที่ เข้ารับมอบถุงยังชีพและเข้าร่วมรับฟังการถ่ายทอดสัญญาณทางไกลผ่านระบบ Video Conference
จากนั้นได้มีการถ่ายทอดสดการปล่อยขบวนรถกระจายถุงยังชีพ เพื่อนําไปแจกจ่ายให้กับสมาชิกสหกรณ์ใน 3 จังหวัดภาคใต้ นราธิวาส ปัตตานี และยะลา 21 อําเภอ 110 หมู่บ้าน ผ่านระบบ Video Conference ซึ่งมอบไปยังนายอําเภอและผู้แทนสหกรณ์ในพื้นที่นําไปส่งมอบให้กับสมาชิกสหกรณ์ที่ได้รับความเดือดร้อน เป็นการแสดงถึงพลังความรักความสามัคคีของขบวนการสหกรณ์ที่มีการเอื้ออาทรซึ่งกันและกัน แม้อยู่ต่างพื้นที่ รวมถึงสร้างขวัญกําลังใจให้พี่น้อง 3 จังหวัดชายแดนใต้ สามารถผ่านพ้นช่วงวิกฤตของสถานการณ์ไวรัสโควิด –19 ได้อย่างปลอดภัยต่อไป